Unni Wilhelmsen

Unni Elisabeth Wilhelmsen (født 1971) er en norsk sanger, låtskriver og musiker. 

Musikken hennes er visepreget popmusikk i den opprinnelige amerikanske visetradisjonen singer/songwriter. Da Wilhelmsen slo gjennom i 1996 med debutalbumet To Whom It May Concern ble hun samtidig en viktig formidler av en sjanger som i dag har fått bredt feste i norsk populærmusikk. 

Gitar er Wilhelmsens hovedinstrument, men hun spiller også  piano. Hennes første låt med piano som hovedinstrument, ble utgitt i 2006 og finnes som spor 10 «Fingerbøl» på albumet Til Meg (St. Cecilia Music).

Wilhelmsen skriver i hovedsak musikk og tekster selv, men har tidvis skrevet tekst eller musikk i samarbeid med andre, enten i samarbeid med hennes samboer Terje Borg eller av Borg alene. Disse tekstene er også hennes første utgivelser på norsk etter fem album på engelsk.

Wilhelmsen arbeider heltid som artist/musiker og driver sitt eget plateselskap St. Cecilia Music. Selskapet utgir kun Wilhelmsens egen musikk.

 Bakgrunn 
Wilhelmsen hadde hatt piano øverst på ønskelisten i mange år da hun fikk en gitar av sin onkel til tolvårsdagen. Hun har selv beskrevet det som et frustrerende møte, og det endte med at hun hadde gitaren stående i skapet i ti år. Hun begynte etterhvert å spille  på Skillingsborgen i Oslo hvor hun hadde hun sin debut som singer/songwriter. Etter hvert fikk hun tilbud om den første betalte konserten arrangert av Viseklubben Nye Skalder. Hun signerte etter hvert kontrakt med plateselskapet PolyGram, som på den tiden var et av de største og viktigste plateselskapene som opererte i Norge. Debutalbumet To Whom It May Concern ble utgitt på PolyGram i 1996. For albumet fikk hun to Spellemannspriser, i kategoriene årets album og årets kvinnelige artist.

Hennes første singel «Won't go near you again» klatret i 2006 opp på øverste del av VG-lista. låten har vært på hennes konsertrepertoar frem til i dag.

 Postkort fra Lillebjørn 
I 2012 deltok Unni Wilhelmsen i teaterforestillingen Postkort fra Lillebjørn på Oslo Nye Teater, hvor bypoeten Lillebjørn Nilsens karrière og sangskatt ble hedret. Forestillingen var uten dialog, og hele historien ble fortalt gjennom Lillebjørns sanger. Wilhelmsen deltok som skuespillende vokalist og gitarist.

 Di Derre med Hu Derre 
I 2013 ble Unni Wilhelmsen medlem av det norske popbandet Di Derre og overtok plassen etter Knut Nesbø som døde tidligere samme år. Hennes første prosjekt med bandet ble en såkalt antologi med gamle opptak og utgitt materiale som ble utgitt samme år under tittelen Historien om et band. Senere har hun fortsatt som bandets faste gitarist.

 Ny trio 
Unni Wilhelmsen ble venn med artist og låtskriver Solveig Heilo fra det norske bandet Katzenjammer mens hun turnerte Europa sammen med dem som oppvarmingsartist i 2011. Dette ble begynnelsen på en ny trio bestående av henne selv, Solveig Heilo og Hanne Mari Karlsen. Trioen spiller utvalgte låter fra Unni Wilhelmsens åtte album, låter skrevet av Solveig Heilo, og låter opprinnelig utgitt av blant annet Katzenjammer, Joni Mitchell, Lillebjørn Nilsen, First Aid Kit med flere.

 Privat 
Wilhelmsen vokste opp på Carl Berners plass og på Grünerløkka i Oslo. Hun er en ivrig tennisspiller og har vært medlem av Verdikommisjonen og har også engasjert seg i arbeidet for artisters rettigheter.Arvid Skancke-Knutsen: Unni Wilhelmsen fyller 50 år - Klassekampen 9. juli 2021

 Diskografi 
 Soloalbum 
 To Whom It May Concern (1996, PolyGram)
 Definitely Me (1997, PolyGram)
 Back In the Blonde (2000, Universal Music)
 Disconnected (2001, Universal Music)
 Hurricane's Eye (2002, St. Cecilia Music)
 Til meg (2006, St. Cecilia Music)
 7 (2010, St. Cecilia Music)
 Unni Wilhelmsen live med Bodø Rythm Group & Bodø Sinfonietta (2013, St. Cecilia Music)
 Unni synger Wilhelmsen (Live fra Ibsenhuset (2021, St. Cecilia Music)

 Andre medvirkninger 
 Norsk Gull (Topplag med 20 norske artister) (1996, PolyGram) – samlealbum med diverse norske artister, Unni Wilhelmsens «Won't Go Near You Again» er spor nummer 9
 Acoustika Vol.3 (2007, 272 Records) – samlealbum med diverse internasjonale artister, Unni Wilhelmsens «Everyone's Honesty» er spor nummer 2 
 Ting vi skal gjøre før vi dør (2005, VME AS,) – Folk & Røvere, Unni Wilhelmsen har laget melodi og synger «Sommer på Cuba»
 Step Up (2005, Murena Records/Playground Music) – Varano, Unni Wilhelmsen og Varano har skrevet og fremfører låten «Dead End Street»
 Women Care (2005, Kirkelig Kulturverksted) – et album som ble utgitt til inntekt for Care sitt prosjekt om å yte hjelp til selvhjelp til kvinner i Afrika. Flere kjente artister deltok på albumet som ble innspilt i Tanzania. Unni Wilhelmsen gjør Tracy Chapmans «Fast Car», samt «Mali Sista!» sammen med Marie Daulne (aka Zap Mama).

 Priser og utmerkelser 
 Spellemannprisen 1996 i klassen kvinnelige artist for To Whom It May Concern
 Spellemannprisen 1996 i klassen årets album for To Whom It May Concern
 Nominert til Edvard-prisen 2004 i klassen populærmusikk for «Sober»
 Audun Tyldens Minnepris 2017
 Tekstforfatterfondets ærespris 2023

 Referanser 

 Eksterne lenker 



 Unni Wilhelmsens offisielle Facebook Page
  Fansiden Humbly for Her
 Diskografi

Kategori:Norske gitarister
Kategori:Norske sangere
Kategori:Norske popmusikere
Kategori:Vinnere av Spellemannprisen
Kategori:Deltakere i Stjernekamp
Kategori:Personer fra Oslo